Ordensreglar for Fogn oppvekstsenter

Reglane om ordensreglement er heimla i opplæringslova § 9A-10.

*Reglementet skal gi reglar om rettane og pliktene til elevane så langt dei ikkje er fastsett i lov eller på annan måte. Reglementet skal innehalde reglar om orden og oppførsel, om kva tiltak som kan nyttast mot elevar som bryt reglementet, og korleis slike saker skal behandlast. Skolen kan berre nytte tiltak som er fastsett i ordensreglementet. Tiltaka skal ikkje innebere fysisk refsing eller anna krenkjande behandling. Før det blir teke avgjerd om tiltak, har eleven rett til å forklare seg munnleg for den som skal ta avgjerda. Ordensreglementet skal gjerast kjent for elevane og foreldra.*

1. Me held orden og passar på arbeidssakene våre. Me lar andre sine saker vera i fred.

2. Me er aktive og engasjerte. Aktiviteten vår må ikkje vere til ulempe for andre på skulen.

3. Me går når me er innandørs, og me nyttar «innestemme».

4. Me snakkar høfleg til kvarandre, me bannar ikkje og me legg vinn på å ha ei åtferd, både fysisk og digitalt, som ikkje krenkjer eller skadar andre. Me skal alle vere aktive for å hindre at nokon blir krenka, mobba eller trakassert.

5. Skulen arbeider aktivt for god samhandling og eit trygt fellesskap mellom elevane. Det er derfor ikkje lov å ha med farlege gjenstandar på skulen. Det same gjeld privat digitalt utstyr. Dersom elevar av ulike grunnar må ha med mobilar eller anna privat digitalt utstyr på skulen, skal dette vera skrudd av og liggja i ranselen. Me har ikkje med oss «ikkje-skule-ting» som private leiker o.l. på skulen.

6. Me vil at det skal vere fint og triveleg både inne og ute på Fogn oppvekstsenter. Me tar vare på utstyr, læremiddel og leiker. Blomar og buskar skal stå i fred og søppelet kastar me i bossdunken.

7. Me held oss på skuleområdet i skule- og SFO-tida.

8. Me bruker hjelm når me syklar, går på rulleskøyter o.l. i skule- og SFO-tida.

9. Me drikk ikkje brus og et ikkje snop på skulen utan etter avtale.

10. Det er ikkje lov å nytta tobakk eller rusmiddel på området til oppvekstsenteret.

11. Me respekterer personvernet. Foto, video og lydopptak er ikkje tillate.

Unnatak frå fleire av reglane over kan gis av dei vaksne og dersom elev/heim tillèt det.

**Reaksjonar på brot på ordensreglane:**

• Skadeverk/hærverk (ikkje uhell).

* Kontakt med heimen. Det skal lagast ein avtale om korleis eleven kan ordna opp etter seg, t.d. ved opprydding eller erstatning. Alvorleg skadeverk blir meldt til politiet.
* Uakseptabel åtferd på skulevegen/skulebussen.
* Samtale med eleven og kontakt med heimen.
* Krenkande åtferd og mobbing
* Sjå eigen plan for førebygging og handtering av krenkande åtferd og mobbing.
* Uakseptabel åtferd overfor medelevar eller vaksne ved oppvekstsenteret.
* Samtale med eleven. Om naudsynt, skjerming. Kontakt med heimen.
* Samtale med rektor, møter med heimen.

• Har med farlege gjenstandar utanom undervisningsopplegg.

* Gjenstanden blir inndratt til skuleslutt og utlevert etter skulen. Avhengig av alvorsgrad og gjentaking blir heimen kontakta.

• Ta fram og/eller bruke privat digitalt utstyr.

* Utstyret blir inndrege til skuleslutt. Ved gjentaking vert heimen kontakta.

• Bruk av tobakk eller rusmiddel.

* Ved røyking: kontakt med heimen.
* Ved alkohol eller andre rusmiddel: kontakt med heimen og med barnevernet.

• Brot på personvern

* Avhengig av alvorsgrad blir heim, rektor og evt. barnevern/politi kontakta.

• Ved svært alvorlege og/eller gjentatte brot på ordensreglementet, kan det i enkelte

tilfelle vere tenleg å vise bort elevar i 5.-7. klasse med inntil ein dag. Dette skal gjerast i samsvar med opplæringslova § 9A-11.

Ordensreglementet er behandla og godkjent i SU 03.10.2019

Fogn oppvekstsenter, 26.09.2019

Hilde Folkvord Juul

Rektor